Kaip ir kitų grožio procedūrų atveju, frakcinis atjauninimas prasideda nuo išsamios gydytojo konsultacijos, gydymo plano sudarymo bei tinkamiausio metodo parinkimo. Nusprendus taikyti frakcinį odos atjauninimą, parenkamas jos metodas pagal problemos mastą, norimą pasiekti gylį odoje, galimas rizikas bei siekiamą rezultatą. Pradedant procedūrą, pirmiausia procedūros sritis nuskausminama užtepant anestetinį kremą. Po frakcinio atjauninimo procedūros, oda gali būti kurį laiką pašaldoma, užtepamas gijimą spartinantis kremas ir klientas išleidžiamas į namus. Rezultatui dar pagerinti ir gijimui paspartinti, frakcinį odos atjauninimą galima derinti su PRP.